यह पूरी खेलों की दुनिया के लिए बेहद खतरनाक संकेत है। भ्रष्टाचार केवल पैसे के व्यवहार, रिश्वत और लेनदेन में ही नहीं होता बल्कि इसके कई अन्य स्वरूप भी हैं। आर्थिक भ्रष्टाचार पर तो नकेल लगाई जा सकती है लेकिन जब भ्रष्टाचार नैतिक और संस्थागत हो जाता है, तब वह बेहद खतरनाक होकर पतन की ओर ले जाने लगता है। अमूमन इस तरह का भ्रष्टाचार ऊपर से ही होता है। इसमें शीर्ष नेतृत्व और फैसला लेने में सक्षम उच्च पदस्थ लोग ही करते हैं। शर्मनाक तरीके से भ्रष्टाचार का यह रूप अब खेलों में आ गया है।